**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**DRŽAVNO TEKMOVANJE V ZNANJU SLOVENSKEGA JEZIKA**

**ZA VODNIKOVO PRIZNANJE – 11. februar 2025**

**Tekmovalna pola za 3. letnik srednjega strokovnega izobraževanja – REŠITVE (MODERIRANO)**

|  |  |  |
| --- | --- | --- |
| **1 ZGODOVINA SLOVENSKEGA JEZIKA** | **8** |  |

|  |
| --- |
| Ddr. Igor Grdina je v oddaji *Kdo se boji slovenščine 1* opozoril, da je jezikovna kontinuiteta najdaljša kontinuiteta slovenske identitete.Govorec je izpostavil, da je na tej poti nekaj mejnikov, spomnil pa je tudi na zanimiv primer iz zgodovine v predknjižnem obdobju slovenščine. |

* 1. V povedi razložite, kaj pomeni trditev, da je »jezikovna kontinuiteta najdaljša kontinuiteta slovenske identitete«.

Do 2 točki vsebina, 1 točka za jezikovno pravilnost

Slovenska identiteta se najdlje ohranja ravno z neprekinjeno rabo slovenskega jezika. / Od vsega, kar je značilno za slovenski narod, ima raba slovenskega jezika najdaljšo tradicijo.

**/3**

* 1. Dopolnite preglednico s pomenom mejnikov slovenščine.

Vsaka rešitev 1 točka

|  |  |
| --- | --- |
| **Mejnik** | **Pomen** |
| Brižinski spomeniki, ok. l. 1000 | Najstarejši znani ohranjeni zapis v slovenščini. Prvi zapis katerega koli slovanskega jezika v latinici. |
| Prehod od rokopisov h književnosti, 16. st. | Primož Trubar napiše prvo slovensko knjigo. TUDI: Nastanek knjižnega jezika. Nastanek in začetek uporabe bohoričice. Prva slovnica slovenskega jezika. Prevod Biblije.  |
| Razsvetljenska doba(2. pol. 18. st.) | Posvetna literarna dela v slovenščini TUDI: Širša raba slovenskega jezika v strokovnih besedilih ter uradni in javni rabi, prva slovenska pesniška zbirka. |
| 19. stoletje | Slovenščina tudi v simbolni rabi (v parlamentu), v poslovanju gospodarskih družb. Prva slovnica slovenskega jezika, napisana v slovenščini. TUDI: Jernej Kopitar napiše prvo znanstveno slovnico slovenskega jezika. Slovenščina kot učni jezik v šolah. Zavestno razvijanje kulturne in tudi jezikovne identitete pod vplivom ilirizma in romantike. Nastanek visoke književnosti v slovenščini. Prizadevanja za enotnost knjižnega jezika. Pleteršnikov slovar. Prvi pravopis. |
| 20. stoletje | *Na začetku 20. stoletja je slovenščina jezik kot katerikoli drugi. Razvija se v enakih ritmih in ni več stroke, v kateri ne bi bila slovenščina vsaj delno zastopana.* |

**/4**

* 1. Govorec je v isti oddaji spomnil, da se je marsikaj zanimivega dogajalo tudi v »molčečem obdobju pred Trubarjem«. Kateri primer je navedel kot utemeljitev?

Ustoličevanje koroških vojvod. **/1**

|  |  |  |
| --- | --- | --- |
| **2 ZVRSTI SLOVENSKEGA JEZIKA** | **20** |  |
| **»Leta 2210 nobedn ne bo več govoru slovensk ...« Res ne bo? Ali slovenščina izginja?***Dokumentarni film Urbana slovenščina iz serije Kdo se boji slovenščine*(Vir: MMC RTV SLO, Televizija Slovenija, 3. februar 2021) |

**2.1** Citirani del v naslovu članka o dokumentarnem filmu *Urbana slovenščina* je vzet iz pesmi *2210*, ki jo izvaja raper Boštjan Nipič - Nipke. Kakšen ton dajeta dodani vprašanji citatu? Obkrožite po vašem mnenju najustreznejši odgovor in ga utemeljite.

* Dodani vprašanji izražata
1. pesimizem,
2. optimizem,
3. presenečenje.
* Utemeljitev izbire: po smislu /1 T za vsebinsko utemeljitev, 1 T za jezik. Če tekmovalec samo obkroži izbiro in je ne utemelji, ni točke.

**/2**

**2.2 V filmu Urbana slovenščina je sodeloval tudi Nipke. Preberite njegovo izjavo in odgovorite na vprašanja.**

|  |
| --- |
| »Priznam, da sem prva besedila začel pisati v angleščini. Mogoče takrat še nisem imel tok občutka, da zna bit slovenščina lepa, da zna bit slovenščina spevna, da zna bit melodična, da je v bistvu ful romantična in tok posebna koker je. K sem to začeu ukomponirat v svoje komade, ko sem nekak uporabu isti besednjak, koker ga uporabljam v pogovornem jeziku, takrat sem začutu, da so nekak moji komadi začeli dobivat to pravo obliko in mojo identiteto. Ko poslušaš moj komad, imaš filing, kot da se z mano pogovarjaš,« v dokumentarnem filmu**Maje Pavlin Urbana slovenščina** razlaga raper Boštjan Nipič - Nipke. |

1. V povedi razložite pomen besedne zveze »urbana slovenščina«.

Urbana slovenščina je sodobna različica slovenskega jezika, ki se uporablja predvsem v mestnih okoljih in vključuje elemente pogovornega jezika, slenga, izposojenk iz drugih jezikov (npr. angleščine, balkanskih jezikov) ter specifične fraze, ki odražajo urbani način življenja.

2 t – Razlaga vključuje povezavo z mestnim okoljem.

1 t – Delna razlaga – značilnosti urbane slovenščine (prvine pogovornega jezika). /2

1. Citat je v neknjižnem jeziku. Za katero okolje je značilna zvrst, ki jo uporablja Nipke?

Za Ljubljano z okolico/za mestno okolje /1

1. Kaj je novinarka dosegla s tem, da je zapisala govorjeno slovenščino, ne da bi upoštevala pravila za pisanje v knjižnem jeziku?

Sproščenost, naravnost (neprisiljenost), bolj se je približala naslovniku.

2 T za jezikovno pravilen odgovor. /2

č) Zapišite dve značilnosti uporabljene neknjižne zvrsti in vsako ponazorite z dvema primeroma iz Nipkove izjave.

Npr.: kratki nedoločnik (bit), izposojenke iz angleščine (ful, filing), pogovorne oblike, značilne za osrednjeslovenski prostor (tok), drugačna oblika deležnika na -l (uporabu) …

Po 1 T za značilnost in po 1 T za dva primera

/4

1. Iz citiranega dela članka izpišite besedi, ki sta prevzeti iz angleščine in ne spadata v knjižni jezik. Pripišite jima knjižno sopomenko.

Prva beseda: ful Sopomenka: zelo

Druga beseda: filing Sopomenka: občutek

Vsak odgovor 1 T. /4

**2.3 V članku o dokumentarnem filmu Urbana slovenščina je tudi izjava Damjana Joviča - Jova o slengu. Preberite jo in rešite nalogo.**

|  |
| --- |
| Damjan Jovič - Jovo pa ugotavlja, da je bilo še pred dvema, tremi desetletji v slovenskem jeziku veliko nemških besed, potem je prišla generacija, ki je uporabljala *»40 odstotkov angleščine, 20 odstotkov srbščine«. »Tako da bi rekel, da je sleng govorica časa. Tudi po slengu boš lahko ocenil: To je iz 90-ih, 80-ih, to je iz 2020, to je … Zeitgeist.« (Op.: Zeitgeist – duh časa.)* |

* V 30 do 40 besedah povzemite Jovičevo razlago, zakaj je sleng govorica časa, in jo ponazorite s svojim primerom.

Po smislu:

Sleng se hitro spreminja. Sprejema, kar je priljubljeno, sodobno, in ko to ni več aktualno, se sleng spremeni (včasih so rekli, da je nekdo frajer, zdaj rečemo, da je car). Prevzema iz trenutno prestižnih jezikov oz. iz jezikov, s katerimi je v določenem času slovenščina močneje v stiku (npr. filing – iz angleščine).

Razlaga z lastnim primerom do 5 T

Razlaga brez lastnega primera do 3 T

Jezik: za vsako napako se odšteje točka (do 0).

/5

|  |  |  |
| --- | --- | --- |
| **3 JEZIKOVNE RAVNINE** | **22** |  |

**3.1 V slovenskem jeziku je mesto naglasa prosto in se ga naučimo skupaj z besedo. Če enakopisnicam spremenimo mesto naglasa, se spremeni tudi pomen. Na podčrtane samoglasnike v danih besedah postavite ustrezna naglasna znamenja in naglašene uporabite v pomensko pravilni povedi.**

Vsaka vrstica 1 T. Kot popolna rešitev šteje tudi naglasno znamenje v besedi, uporabljeni v povedi.

|  |  |
| --- | --- |
| **Beseda z naglasnim znamenjem** | **Poved (npr.)** |
| pásti | * Bal se je pasti v luknjo.
 |
| pastí  | * A mu ni uspelo zaradi pasti.
 |
| láhko | * Menil je, da je izbral lahko pot.
 |
| lahkó | * Lahko bi bil bolje pomislil.
 |

**/4**

**3.2 Primerjajte izgovor podčrtanih besed.**

Pojedel je pol kosa kruha; drugo polovico je dal sošolcu.

1. Obkrožite pravilen izgovor črke *l* v spodnjih primerih.

l l

pol ṷ polovico ṷ

 l' l'

1. Razložite razliko v izgovoru črke *l* v besedah *pol* in *polovico*.

1 T: pol – v izglasju/na koncu besede

1 T: polovico – med samoglasnikoma/ne na koncu besede

**/4**

**3.3 V naslovih časopisnih člankov so včasih slogovno zaznamovane besede in besedne zveze. Rešite nalogi.**

1. Podčrtajte slogovno zaznamovane besede/besedne zveze. Zamenjajte jih z nezaznamovanimi ali razložite njihov pomen.

*Slovenski orli v težkih razmerah ubranili naslov svetovnih prvakov!* (MMC RTV SLO, 28. 1. 2024)

Razlaga: smučarski skakalci/letalci; znova pridobili

*Elsnerjev stolček se po domačem porazu z Nico vse bolj maje* (MMC RTV SLO, 11. 1. 2025)

Razlaga: je v nevarnosti, da bo izgubil svojo funkcijo/svoj položaj

*[Boj proti draginji: »Vsi bomo morali ugrizniti v to kislo jabolko«](https://www.24ur.com/novice/slovenija/boj-proti-draginji-vsi-bomo-morali-ugrizniti-v-to-kislo-jabolko.html)*[(24ur, 22. 6. 2022)](https://www.24ur.com/novice/slovenija/boj-proti-draginji-vsi-bomo-morali-ugrizniti-v-to-kislo-jabolko.html)

Razlaga: težavo/problem/neprijetnost

Podčrtani frazem in razlaga pomena: po 1 T  **/4**

b) Kakšno vlogo imajo slogovno zaznamovane besede v publicističnih besedilih?

Odgovor vključuje npr: pritegnejo pozornost/vplivajo na čustveno dojemanje vsebine (npr. ironija)/izražajo neformalnost

1 T vsebina

1 T jezik in pravopis

**/2**

**3.5 Iz povedi izpišite samostalnike in jim določite slovnične lastnosti.**

Kadar se pojavi veselje, mu moramo odpreti vrata in okna, saj nikoli ne pride ob napačnem času. (Arthur Schopenhauer, nemški filozof)

Za dve napaki se odšteje 1 točka (do 0).

|  |  |  |  |  |
| --- | --- | --- | --- | --- |
| Izpisana beseda | spol | število | sklon | sklanjatev |
| veselje | s. | ed. | im./1. | 1. s./nav. s. |
| vrata | s. | mn. | tož./4. | 1. s./nav. s. |
| okna | s.  | mn. | tož./4. | 1. s./nav. s. |
| času | m. | ed. | mest./5. | 1. m. |

**/8**

|  |  |  |
| --- | --- | --- |
| **4 PRAVOPIS** |  | **10** |

**4.1 V besedilu je 16 napak v zapisu lastnih imen. Odpravite jih.**

Valentin Vodnik velja za začetnika planinske poezije na slovenskem; navdih je našel predvsem v obiskovanju gorskega sveta. Prvič se je povzpel na goro leta 1794, in sicer na kredarico, kamor je prišel čez steriščico med Krmo in Triglavom. Leto kasneje se je v alpskem svetu znašel dvakrat. Najprej je vodil Zoisovo odpravo na Triglav. Z grofom Francem Hohenwartom in duhovnikom Jožefom Pinhakom, ki ju je pričakal na javorniku, se je vzpel na belščico, veliki in mali stol, prek bohinjske bistrice pa so se odpravili do izvira bistrice. Zaradi obveznosti v fari se je Vodnik vrnil na koprivnik, dva dni kasneje pa se je ponovno pridružil planincem. Odpravili so se k slapu savica, na planini dedno polje ter ovčarijo, po obisku pri Karlu Zoisu pa sta se Pinhak in Vodnik 20. avgusta povzpela proti Triglavu. V spomin na odpravo je nastala oda Vršac, ki velja za prvi slavospev slovenskemu gorskemu svetu. V njej je najverjetneje opeval 2194 metrov visok Vršac pri kanjavcu, ki se zato imenuje Vodnikov vršac. Po zaslugi Zoisa in Vodnika je Triglav prišel v zavest kot simbol slovenstva.

Za dve napaki se odšteje točka (do 0). /8

**4.2 V besedilu 3.1 se beseda VRŠAC pojavlja v besednih zvezah *ODA VRŠAC* in *Vodnikov vršac*. V povedi pojasnite razliko v rabi velike začetnice. /2**

Popoln odgovor: Vršac v besedni zvezi oda Vršac = stvarno lastno ime, vršac v zvezi Vodnikov vršac je drugi del nekrajevnega/nenaselbinskega zemljepisnega lastnega imena. – 1 točka

Delni odgovor – 1 točka